Дом Юшкова на рагу Мясніцкай і Баброва завулка, куды вучылішча пераехала ў 1845 годзе.
**Маскоўскае вучылішча жывапісу, скульптуры і дойлідства (МВЖСД)** (руск.: Московское училище живописи, ваяния и зодчества (МУЖВЗ)) — адна з вядучых мастацкіх навучальных устаноў у дарэвалюцыйнай Расіі.

Гісторыя
--------

У 1830 годзе група мастакоў-аматараў і прафесійных жывапісцаў утварылі ў Маскве творчы кружок — «натурны клас», які ў 1834 годзе атрымаў назву «Мастацкі клас», які размясціўся на Вялікай Нікіцкай вуліцы. У 1843 годзе ён быў ператвораны ў «Вучылішча жывапісу і разьбярствы» Маскоўскага мастацкага таварыства. У 1844 годзе вучылішча размясцілася на Мясніцкай вуліцы, у доме Юшкова. У 1865 годзе да яго было далучана Маскоўскае палацавае архітэктурнае вучылішча пры Маскоўскай палацавай канторы (раней пры Экспедыцыі крамлёўскага будаўніцтва), пасля чаго ўстанова, уласна, і атрымала назву Маскоўскае вучылішча жывапісу, скульптуры і дойлідства. Выпускнікі вучылішча фактычна мелі той жа статус, што і выпускнікі Пецярбургскай Акадэміі мастацтваў.

У 1896 годзе вучылішча было пераўтворана ў вышэйшую навучальную ўстанову з агульнаадукацыйным, архітэктурным і мастацкім аддзяленнямі. Курс навучання доўжыўся 8 гадоў для жывапісцаў і скульптараў і 10 гадоў для архітэктараў. З 1896 па 1917 гг. дырэктарам Маскоўскага вучылішча жывапісу, скульптуры і дойлідства быў князь Аляксей Яўгенавіч Львоў. З 1915 года вучылішча знаходзілася ў распараджэнні Міністэрства гандлю і прамысловасці.

Пасля рэвалюцыі, у 1918 годзе, вучылішча было ператворана ў Другія дзяржаўныя свабодныя мастацкія майстэрні, пасля гэтыя Майстэрскія былі рэарганізаваны ў Маскоўскі мастацкі інстытут імя Сурыкава і Маскоўскі архітэктурны інстытут.

Выпускнікі архітэктурнага аддзялення МВЖСД звычайна атрымлівалі званне мастака архітэктуры. Тыя, хто атрымалі малы сярэбраны медаль ганараваліся званнем някласнага мастака архітэктуры; вялікі сярэбраны медаль — класнага мастака архітэктуры. З 1909 года статус архітэктурнага аддзялення МВЖСД быў павышаны: выпускнікам стала прысвойвацца званне архітэктара. Цяпер у будынку МВЖСД размяшчаецца Расійская Акадэмія жывапісу, скульптуры і дойлідства.
Адзін з карпусоў МВЖСД быў знесены ў кастрычніку 2014.

Вядомыя выкладчыкі
------------------

* А. М. Корын
* К. А. Каровін
* В. Я. Макоўскі
* В. Р. Пяроў
* В. Д. Паленаў
* І. М. Пранішнікаў
* А. К. Буланаў
* В. А. Сяроў
* Я. С. Сарокін
* А. С. Камінскі
* П. А. Герасімаў
* У. М. Чаплін
* М. П. Мілюкоў
* М. А. Рамазанаў
* Ф. В. Багдановіч-Дваржэцкі
* С. М. Валнухін
* П. А. Дзясятаў

Вядомыя выпускнікі
------------------

* Н. М. Агап’ева
* П. А. Алякрынскі
* А. Я. Архіпаў
* В. М. Бакшэеў
* І. П. Бацюкоў
* Б. В. Бяссонаў
* В. Д. Болатнаў
* І. Я. Бандарэнка
* А. М. Васняцоў
* М. Д. Вінаградаў
* С. С. Варашылаў
* С. В. Іванаў
* А. У. Ісупаў
* С. Б. Залескі
* Б. М. Засыпкін
* Г. А. Кайзер
* С. Ц. Канёнкаў
* А. М. Корын
* П. Д. Корын
* К. А. Каровін
* С. А. Каровін
* Р. І. Катоў
* Л. У. Куляшоў
* І. І. Левітан
* В. А. Мазырын
* І. П. Машкоў
* К. С. Мельнікаў
* Д. І. Мітрохін
* М. В. Несцераў
* М. У. Несатаў
* С. Д.  Няфёдаў (Эрзя)
* М. П. Паруснікаў
* Л. В. Пастарнак
* А. А. Пластаў
* А. М. Рамазанава
* Т. Ф. Рыс
* І. Д. Самгін
* М. І. Скоці
* М. А. Фердынандаў
* В. В. Хвасценка
* А. К. Шэрвашыдзэ
* Л. Ф. Эберг
* І. В. Эдэль

Гл. таксама
-----------

* Катэгорыя:Выпускнікі Маскоўскага вучылішча жывапісу, скульптуры і дойлідства
* Катэгорыя:Выкладчыкі Маскоўскага вучылішча жывапісу, скульптуры і дойлідства

Зноскі
------

1. ↑  Зодчие Москвы времени эклектики, модерна и неоклассицизма (1830-е — 1917 годы): илл. биогр. словарь / Гос. науч.-исслед. музей архитектуры им. А.В.Щусева и др. — М.: КРАБиК, 1998. — С. 296. — 320 с. — ISBN 5-900395-17-0.
2. ↑  Электронная чорная кніга Архнагляду

|  |  |
| --- | --- |
| commons: | МВЖСД на Вікісховішчы |

Літаратура
----------

* *Дмитриева Н. А.* Московское училище живописи, ваяния и зодчества. — М.: 1951.
* Степанова С. С. Московское училище живописи и ваяния: годы становления. — Спб.: Искусство, 2005.
* *Кондаков С. Н.* Состоящее при Московском художественном обществе, училище живописи, ваяния и зодчества // Юбилейный справочник Императорской Академии Художеств. 1764-1914 = Юбилейный справочникъ Императорской Академіи Художествъ. 1764-1914. — СПб.: Товарищество Р. Голике и А. Вильборг. 1914. — Т. I. — С. 281. — 353 с.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Маскоўскае вучылішча жывапісу, скульптуры і дойлідства

|  |  |
| --- | --- |
| ⚙️   Слоўнікі і энцыклапедыі | Вялікая расійская (старая версія) |